钦定古今图书集成/明伦汇编/氏族典/第494卷 > 《廖用贤尚友录》 > 郑伟
## 钦定古今图书集成/明伦汇编/氏族典/第494卷 > 《廖用贤尚友录》 > 郑伟

按《周书郑伟传》，“伟字子直，荥阳开封人，魏将作大匠
浑之十一世孙。祖思明，直阁将军。父先护，车骑将军。
伟倜傥有大志，自梁归魏，起家通直散骑侍郎。及孝
武西迁，伟归乡里，不求仕进。大统三年，独孤信既复
洛阳，伟乃入朝。太祖与语，叹美之，拜龙骧将军、北徐
州刺史，封武阳县伯。从战河桥。及解玉壁围，伟常先”
锋陷阵。录前后功，除中军将军、荥阳郡守、襄城郡公。
魏恭帝二年，进位大将军。除江陵防主、都督十五州
诸军事。天和六年，转华州刺史。卒于州。子大士嗣。